PATVIRTINTA

Kauno rajono savivaldybės tarybos

2018 m. rugsėjo 27 d. sprendimu Nr. TS-268, 2019 m. spalio 24 d. sprendimo Nr. TS-366, 2020 m. spalio 22 d. sprendimo Nr. TS-386, 2021 m. kovo 25 d. sprendimo Nr. TS-107, 2022 m. birželio 30 d. sprendimo Nr. TS-243,

2023 m. birželio 29 d. sprendimo Nr. TS-277

pakeitimas

**KAUNO RAJONO SAVIVALDYBĖS TRUMPALAIKĖS turto nuomos tvarkos aprašas**

**I SKYRIUS**

**BENDROSIOS NUOSTATOS**

1. Kauno rajono savivaldybės trumpalaikės turto nuomos tvarkos aprašas (toliau – Aprašas) nustato Kauno rajono savivaldybei (toliau – Savivaldybė) nuosavybės teise priklausančio ilgalaikio materialiojo turto (toliau – Turtas) trumpalaikės nuomos tvarką ir sąlygas.
2. Pripažintas netekusiu galios.

3. Turtas gali būti išnuomojamas šventėms, kultūros renginiams, pasitarimams, susirinkimams, simpoziumams, seminarams, parodoms, sporto varžyboms organizuoti ir pasirengti varžyboms, mokymo, papildomo vaikų ir jaunimo ugdymo ir užimtumo, kvalifikacijos kėlimo, jaunimo ir suaugusiųjų poilsio, sveikatinimo, kultūros ir kitiems trumpalaikiams renginiams ir tik tais atvejais, kai šio turto nuoma būtina Savivaldybei priskirtoms funkcijoms atlikti. Turtas išnuomojamas tuo atveju, jei jo laikinai nereikia Savivaldybės įstaigoms, įmonėms ir organizacijoms, kurios valdo, naudoja ir disponuoja Savivaldybės turtu patikėjimo teise (toliau – Turto patikėtinis) tiesioginėms funkcijoms įgyvendinti.

4. Turto trumpalaikės nuomos objektai yra visi Savivaldybės nekilnojamojo turto objektai, išskyrus gyvenamosios paskirties patalpas ir jų priklausinius.

5. Turtas išnuomojamas fiziniams ir juridiniams asmenims, išskyrus Savivaldybės įsteigtas įstaigas.

6. Turtas išnuomojamas ne konkurso būdu ir ne ilgesniam kaip 30 dienų arba   
720 valandų laikotarpiui per kalendorinius metus.

7. Aprašo 3 punkte nustatytais atvejais Turtu gali leisti neatlygintinai pasinaudoti:

7.1. Savivaldybės biudžetinėms įstaigoms – Turto patikėtinis;

7.2. Kauno rajone įregistruotoms visuomeninėms organizacijoms, vykdančioms Savivaldybės patvirtintas programas – Savivaldybės taryba.

7.3. Savivaldybės seniūnijos, kurios teritorijoje yra Aprašo 15 ir 16 punktuose nurodytas Turtas, gyventojams – Turto patikėtinis, Aprašo 18 punkte nustatyta tvarka.

**II SKYRIUS**

**TRUMPALAIKĖS TURTO NUOMOS ORGANIZAVIMAS IR VYKDYMAS**

8. Sprendimus dėl trumpalaikės Turto nuomos priima:

8.1. Seniūnijos seniūnas, kai pageidaujamas išsinuomoti Kauno rajono savivaldybės administracijos patikėjimo teise valdomas Turtas yra atitinkamoje seniūnijos teritorijoje;

8.2. Savivaldybės įstaigos, įmonės ir organizacijos, kuriai perduotas Turtas valdyti, naudoti ir disponuoti juo patikėjimo teise vadovas (toliau kartu Aprašo 8.1, 8.2 papunkčiuose nurodyti subjektai – Turto valdytojas).

9. Įsakymą dėl Turto trumpalaikės nuomos rengia:

9.1. Aprašo 8.1 atveju – atitinkama Savivaldybės administracijos seniūnija;

9.2. Aprašo 8.2 atveju – Turto patikėtinis.

10. Fiziniai ar juridiniai asmenys, pageidaujantys išsinuomoti Turtą, Turto valdytojui pateikia paraišką, kurioje turi būti nurodyta:

10.1. fizinio asmens vardas ir pavardė, asmens kodas / juridinio asmens pavadinimas ir kodas, adresas (buveinė), telefono numeris, el. paštas;

10.2. turto nuomos tikslinė paskirtis;

10.3. pageidaujamų išsinuomoti patalpų adresas, plotas;

10.4. nuomos trukmė, nurodoma valandomis ar dienomis;

10.5. juridinis asmuo prie paraiškos pateikia registracijos pažymėjimo, įstatų kopijas, patvirtintas antspaudu (jeigu jis privalo turėti antspaudą) ir įgalioto atstovo parašu, teikiant paraišką dėl trumpalaikės turto nuomos pirmą kartą. Juridinis asmuo, pateikdamas paraišką antrą ir kitus kartus dėl to paties turto trumpalaikės nuomos, minėtų įvardytų dokumentų pateikti neprivalo, jeigu neįvyko juridinių pasikeitimų.

11. Pateiktos paraiškos (gali būti pateiktos el. paštu, paštu arba tiesiogiai atitinkamai įstaigai) registruojamos gaunamų dokumentų registre, užrašant paraiškos gavimo datą ir laiką (minutės tikslumu).

12. Jeigu Turto valdytojas atsisako išnuomoti Turtą, asmuo apie tai informuojamas raštu ne vėliau kaip per 5 darbo dienas nuo paraiškos ir kitų dokumentų pateikimo, nurodant atsisakymo priežastis.

13. Jeigu Turtą tuo pačiu metu pageidauja išsinuomoti keli fiziniai ar juridiniai asmenys, Turtas išnuomojamos asmeniui, kurio paraiška užregistruota anksčiau.

14. 1 kv. m negyvenamųjų patalpų vienos valandos nuomos kaina su mokesčiais už komunalines paslaugas – 0,10 Eur.

15. Kauno rajono bendrojo ir neformalaus ugdymo įstaigų sporto, aktų salių vienos valandos nuomos kaina su mokesčiais už komunalines paslaugas:

15.1. Kauno r. Babtų gimnazijos, Kauno r. Lapių pagrindinės mokyklos, Kauno r. Garliavos Adomo Mitkaus pagrindinės mokyklos, Kauno r. Garliavos Jonučių progimnazijos, Kauno r. Ringaudų pradinės mokyklos sporto salių – 18,00 Eur;

15.2. Kauno r. Karmėlavos Balio Buračo gimnazijos, Kauno r. Domeikavos gimnazijos, Kauno r. Raudondvario gimnazijos, Kauno r. Vilkijos gimnazijos sporto salių – 15,00 Eur;

15.3. Kauno r. Batniavos mokyklos-daugiafunkcio centro, Kauno r. Garliavos Juozo Lukšos gimnazijos, Kauno r. Ežerėlio pagrindinės mokyklos, Kauno r. Kulautuvos pagrindinės mokyklos, Kauno r. Neveronių gimnazijos, Kauno r. Raudondvario A. ir A. Kriauzų pradinės mokyklos, Kauno r. Piliuonos gimnazijos sporto salių – 12,00 Eur;

15.4. Kauno r. Vandžiogalos gimnazijos, Kauno r. Čekiškės Prano Dovydaičio gimnazijos, Kauno r. Panevėžiuko mokyklos-daugiafunkcio centro sporto salių – 10,00 Eur;

15.5. Kauno r. Šlienavos pagrindinės mokyklos sporto salės – 20,00 Eur;

15.6. Kauno r. sporto mokyklos stalo teniso salės Kauno r. sav., Garliavoje, S. Lozoraičio g. 9, vienos valandos nuomos mokestis su mokesčiais už komunalines paslaugas – 20,00 Eur.

151. Kauno r. Kulautuvos pagrindinės mokyklos treniruoklių erdvės abonemento kaina 1 asmeniui 30 dienų laikotarpiui – 10,00 Eur.

16. Kauno rajono ugdymo įstaigų įrengtų sporto aikštynų turto nuomos mokestis nustatomas:

16.1. vienos valandos nuomos kaina – 0,30 Eur už 100 kv. m, išskyrus Aprašo   
16.2–16.4 papunkčiuose nurodytus atvejus.

16.2. Kauno r. Domeikavos gimnazijos, Kauno r. Vilkijos gimnazijos stadiono vienos valandos nuomos kaina – 20,00 Eur. Kauno r. Vilkijos gimnazijos stadiono vienos valandos nuomos kaina su persirengimo patalpomis – 30,00 Eur.

16.3. Kauno r. Ežerėlio pagrindinės mokyklos stadiono vienos valandos nuomos kaina – 15,00 Eur.

16.4. renovuotos daugiafunkcės lauko sporto aikštelės vienos valandos nuomos kaina – 6,00 Eur.

16.5. vykdant varžybas Aprašo 15 ir 16 punktuose, išskyrus 16.7 papunktį, nurodytam nuomos mokesčiui taikomas koeficientas 1,5.

16.6. Pripažintas netekusiu galios.

16.7. Kauno r. Garliavos Adomo Mitkaus pagrindinės mokyklos stadiono nuomos mokestis su mokesčiais už komunalines paslaugas nustatomas:

16.7.1. stadiono su persirengimo patalpomis – 70,00 Eur už treniruotės valandą;

16.7.2. stadiono be persirengimo patalpų – 50,00 Eur už treniruotės valandą, 30,00 Eur už treniruotės valandą pusės stadiono;

16.7.3. 90,00 Eur už varžybų valandą.

16.8. Kauno r. Kulautuvos pagrindinės mokyklos, Kauno r. Šlienavos pagrindinės mokyklos stadiono vienos valandos nuomos kaina – 30,00 Eur.

17. Kauno r. sporto centro pastato – sporto ir sveikatingumo komplekso Kauno r. sav., Garliavoje, Vasario 16-osios g. 8 nuomos mokestis su mokesčiais už komunalines paslaugas nustatomas:

17.1. pagrindinės salės – 45,00 Eur už treniruotės valandą ir 75,00 Eur varžybų / renginio valandą, 900,00 Eur už varžybų / renginio 1 parą;

17.2. III a. šokių salės – 15,00 Eur už valandą;

17.3. II. a. bokso, Mažosios salių – 6,00 Eur už valandą;

17.4. Kultūros centro (Liepų g. 17) salės be scenos ir salės su scena – 6,00 Eur už valandą;

17.5. 1 kv. m prekybos ploto paros nuomos kaina – 3,00 Eur, kai naudojami elektros įrenginiai, papildomai apmokama pagal jų galingumus.

18. Kauno rajono bendrojo ugdymo mokyklų sporto salių ir sporto aikštynų naudojimosi ir nuomos mokesčio administravimo tvarka nustatoma Savivaldybės mero sprendimu.

19. Savivaldybės administracija ar atitinkamai Turto valdytojas užtikrina Turto nuomos sutarties sąlygų vykdymą ir gautų lėšų apskaitos kontrolę.

20. Savivaldybės administracija ar atitinkamai Turto valdytojas atsako už Turto nuomos dokumentacijos sutvarkymą ir saugojimą.

21. Savivaldybės turto trumpalaikės nuomos sutartis (toliau – Sutartis) (1 priedas) turi būti pasirašyta per 5 darbo dienas nuo sprendimo išnuomoti Turtą priėmimo dienos, bet ne vėliau kaip iki Turto nuomos pradžios. Sutartį pasirašo Turto valdytojas.

22. Pripažintas netekusiu galios.

23. Pripažintas netekusiu galios.

24. Aprašo 14–17 punktuose nurodyti mokesčiai pervedami į savivaldybės biudžetą. Gautos lėšos už Turto nuomą turi būti panaudotos Turto priežiūros, remonto ir kitoms su tuo nekilnojamuoju turtu susijusioms išlaidoms apmokėti, nesant poreikio šių išlaidų apmokėjimui, lėšos gali būti panaudotos nuomotojo įstatuose, nuostatuose nurodytai veiklai finansuoti.

25. Sutartyje nurodoma:

25.1. Turto nuomos objektas;

25.2. Turto nuomos terminas;

25.3. pagrindinė tikslinė Turto nuomos paskirtis;

25.4. Turto nuomos mokesčio dydis ir mokėjimo terminas;

25.5. kiti su turto naudojimu susiję Nuomotojo ir Nuomininko įsipareigojimai;

25.6. atsakomybė už Sutarties sąlygų nevykdymą ar netinkamą sąlygų vykdymą;

25.7. Turto nuomos sutarties nutraukimo prieš terminą sąlygos, tarp jų ir Nuomotojo reikalavimu, kai Turtas tapo reikalingas Savivaldybės ar Turto patikėtinio reikmėms.

26. Nuomininkas, Sutartyje nustatytomis sąlygomis nesumokėjęs nuomos mokesčio, moka 0,05 proc. delspinigius nuo nesumokėtos mokesčio sumos už kiekvieną pavėluotą dieną.

27. Sutartis registruoja ir saugo Turto valdytojas.

28. Nuomotojas ne vėliau kaip per du mėnesius nuo kiekvienų kalendorinių metų pabaigos pateikia metinę ataskaitą (2 priedas) apie išnuomotą turtą Savivaldybės administracijos Ekonomikos skyriui.

**III SKYRIUS**

**BAIGIAMOSIOS NUOSTATOS**

29. Aprašą keičia ar pripažįsta netekusiu galios Savivaldybės taryba.

\_\_\_\_\_\_\_\_\_\_\_\_\_\_\_\_\_\_\_\_\_\_

Kauno rajono savivaldybės

trumpalaikės turto nuomos tvarkos aprašo

1 priedas

(Sutarties formos pavyzdys)

**SAVIVALDYBĖS TURTO TRUMPALAIKĖS NUOMOS SUTARTIS**

\_\_\_\_\_\_\_ m. \_\_\_\_\_\_\_\_\_\_\_\_ \_\_\_\_\_ d. Nr. \_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vietovės pavadinimas)*

Nuomotojas Kauno rajono savivaldybė / Savivaldybės turto patikėtinis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(pavadinimas, kodas, buveinė)*

atstovaujamas (pagal įstatus (nuostatus), įgaliojimą) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(atstovo vardas, pavardė, pareigos, įgaliojimo data ir numeris)*

ir nuomininkas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(nuomininko – fizinio asmens vardas, pavardė, a. k., gyv. vieta, nuomininko – juridinio asmens pavadinimas, kodas, buveinė)*

atstovaujamas (pagal juridinio asmensįstatus (nuostatus), įgaliojimą) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(atstovo vardas, pavardė, pareigos, įgaliojimo data ir numeris)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

remdamiesi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ įsakymu

*(įstaigos, išleidusios įsakymą, pavadinimas)*

Nr. \_\_\_\_\_\_\_\_\_\_\_, sudarė šią trumpalaikės nuomos sutartį.

**I. SUTARTIES SĄLYGOS**

1. Nuomotojas įsipareigoja perduoti nuomininkui Savivaldybės nekilnojamąjį turtą (toliau – turtas)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(nuomojamų patalpų adresas ir trumpas apibūdinimas – unikalus numeris, žymėjimas plane, bendras plotas)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

naudoti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(nurodyti patalpų naudojimo paskirtį)*

2. Nuomininkas įsipareigoja mokėti nuomos mokestį ir mokesčius už komunalines paslaugas\_\_\_\_\_\_\_\_\_\_ Eur ir įstatymų nustatyto dydžio PVM (jei nuomininkas yra PVM mokėtojas) už visą nuomos laikotarpį (kai turtas išnuomojamas nepertraukiamai). Kai turtas nuomojamas ilgesniam kaip vieno mėnesio laikotarpiui, bet ne ilgesniam kaip 30 dienų ar   
720 val. laikotarpiui per kalendorinius metus, nuomininkas moka nuomos mokestį ir mokesčius už komunalines paslaugas – \_\_\_\_\_\_\_\_ Eur ir įstatymų nustatyto dydžio PVM (kai nuomininkas yra PVM mokėtojas) kas mėnesį, per 10 darbo dienų nuo sąskaitos faktūros gavimo dienos (*nereikalinga* išbraukti).

3. Pripažintas netekusiu galios.

4. Nuomos terminas nustatomas nuo \_\_\_\_ m.\_\_\_\_\_\_\_ \_\_\_ d. iki \_\_\_\_ m. \_\_\_\_\_\_\_ \_\_\_ d., \_\_\_\_\_\_\_\_\_\_\_\_\_\_\_\_\_\_\_\_\_\_\_ savaitės dienomis, \_\_\_\_\_\_\_\_\_\_\_\_\_ val. / dieną arba pagal pridedamą grafiką (*nereikalinga* išbraukti).

5. Nuomininkui, pagerinusiam išsinuomotą turtą, už pagerinimą neatlyginama.

6. Nuomininkas užtikrina išsinuomotų patalpų apsaugą nuo trečiųjų asmenų padarytos žalos.

**II. ŠALIŲ PAREIGOS**

7. Nuomotojas įsipareigoja užtikrinti, kad šioje sutartyje nurodytu (nurodytais) nuomos terminu (terminais) išnuomojamas turtas bus atlaisvintas ir pagal turto perdavimo ir priėmimo aktą perduotas nuomininkui. Šalių sutarimu, atsiradus nenumatytam Nuomotojo renginiui sutartyje nustatytu laiku, nuomininkui bus kompensuojama suteikiant patalpas kitu suderintu laiku tomis pačiomis sąlygomis.

8. Nuomininkas įsipareigoja:

8.1. naudoti turtą tik pagal tiesioginę sutartyje nurodytą paskirtį;

8.2. laikyti turtą tvarkingą, griežtai laikytis šios paskirties turtui keliamų priežiūros, priešgaisrinės saugos, darbo ir sanitarinių reikalavimų, savo lėšomisužtikrinti išsinuomoto turto švarą, o masinių renginių metu – kilnojamųjų tualetų pastatymą, kai išnuomojamos aikštės, krantinės ar kiti viešojo naudojimo objektai;

8.3. pasibaigus šios sutarties terminui arba ją nutraukus prieš terminą, perduoti pagal turto perdavimo ir priėmimo aktą tvarkingą turtą su visais atliktais pertvarkymais, neatskiriamais nuo turto.

8.4. sudaryti nuomotojo įgaliotam atstovui sąlygas tikrinti nuomojamo turto būklę;

8.5. nuomotojui atlyginti dėl turto pabloginimo atsiradusius nuostolius, kai neįrodo, kad turtas pablogėjo ne dėl jo kaltės.

9. Nuomininkui draudžiama be turto nuomotojo rašytinio sutikimo subnuomoti nuomojamą turtą arba kitaip leisti kitiems asmenims juo naudotis.

**III. ŠALIŲ ATSAKOMYBĖ**

10. Nuomininkas, sutartyje nustatytomis sąlygomis nesumokėjęs nuomos mokesčio, moka 0,05 proc. delspinigius nuo nesumokėtos mokesčio sumos už kiekvieną pavėluotą dieną.

11. Už nuomojamo turto pabloginimą nuomininkas atsako Lietuvos Respublikos civilinio kodekso nustatyta tvarka.

12. Nuomininkas garantuoja, kad išsinuomotame turte vykdoma veikla atitiks Lietuvos Respublikos teisės aktuose nustatytus reikalavimus.

**IV. SUTARTIES PABAIGA**

13. Nuomos sutartis pasibaigia:

13.1. pasibaigus nuomos terminui. Sutarties termino pabaiga šios sutarties šalių neatleidžia nuo pareigos tinkamai įvykdyti įsipareigojimus, kylančius iš šios sutarties.

13.2. šalių susitarimu;

13.3. nutraukus sutartį prieš terminą nuomotojo reikalavimu, įspėjus raštiškai nuomininką prieš vieną mėnesį, kai:

13.3.1. nuomininkas naudoja turtą ne pagal sutartį ar turto paskirtį;

13.3.2. nuomininkas tyčia ar dėl neatsargumo blogina turto būklę;

13.3.3. nuomininkas nemoka sutartyje nustatyto nuomos, mokesčio už komunalines paslaugas ir kitų mokėjimų, be išankstinio nuomininko perspėjimo;

13.3.4. kai nuomotojas priima sprendimą dėl išnuomoto turto perėmimo jo reikmėms;

13.4. nutraukus sutartį prieš terminą nuomininko reikalavimu, įspėjus nuomotoją prieš mėnesį, kai patalpos dėl aplinkybių, už kurias nuomininkas neatsako, pasidaro netinkamos naudoti.

**V. PAPILDOMOS SĄLYGOS**

14. Sutartis įsigalioja nuo jos pasirašymo dienos.

15. Prie sutarties pridedamas Savivaldybės turto perdavimo ir priėmimo aktas (sutarties priedas). Aktas surašomas tik tuo atveju, kai turtas išnuomojamas nepertraukiamai ne ilgiau kaip vienam mėnesiui, bet ne ilgesniam laikotarpiui kaip 720 val. per kalendorinius metus.

16. Sutartis sudaroma 2 vienodą juridinę galią turinčiais egzemplioriais, po vieną nuomotojui ir nuomininkui.

17. Šalių ginčai dėl sutarties vykdymo sprendžiami šalių susitarimu, neišsprendus ginčo šalių susitarimu, šalys perduoda jį spręsti teismui.

*Šalių rekvizitai*

Nuomotojas: Nuomininkas:

(*adresas, juridinio asmens kodas, kredito įstaigos rekvizitai, atsiskaitomosios sąskaitos numeris)*

*(Vardas ir pavardė) (Vardas ir pavardė)*

*(Parašas) (Parašas)*

A. V. A. V.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kauno rajono savivaldybės trumpalaikės turto nuomos tvarkos aprašo

2 priedas

(Metinės ataskaitos formos pavyzdys)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_METINĖ ATASKAITA**

*Turto patikėtinio, valdytojo pavadinimas, ataskaitinis laikotarpis*

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Nuomi-ninkas | Sutarties data,  Nr. | Išnuomoto turto pavadinimas (išnuomojamos patalpos pavadinimas: sporto salė, kabinetas, aktų salė ir pan.) | Išnuomotas turtas (adresas, unikalus Nr., patalpų šifrai) | Nuomoja-mas plotas,  kv. m | Nuomos mokestis Eur, per visą sutarties laikotarpį |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_